Diari Oficial de la Generalitat Valenciana


Sumari del DOGV 4393, del 05-12-2002 (2002/13641)

RESOLUCIÓ d'11 de novembre de 2002, del Servei Territorial d'Indústria i Energia d'Alacant, per la qual s'autoritza la línia aèria de mitjana tensió a 20 kV D/Cº, des de la ET Xixona a l'àrea industrial l'Espartal, al terme municipal de Xixona i se'n declara, en concret, la utilitat pública. JUEXPR/2001/6 (ATLINE/2001/146).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13669


Data del document
:   11-11-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Xixona
    * indústria elèctrica
    * instal·lació hidroelèctrica

RESOLUCIÓ d'11 de novembre de 2002, del Servei Territorial d'Indústria i Energia d'Alacant, per la qual s'autoritza la línia aèria de mitjana tensió a 20 kV D/Cº, des de la ET Xixona a l'àrea industrial l'Espartal, al terme municipal de Xixona i se'n declara, en concret, la utilitat pública. JUEXPR/2001/6 (ATLINE/2001/146). [2002/X13295]
  
Mitjançant Resolució del Servei Territorial d'Indústria i Energia d'Alacant, de data 30 de maig de 2001, es va sotmetre a informació pública l'aprovació del projecte d'execució, autorització administrativa, declaració en concret d'utilitat pública, estudi d'impacte ambiental i relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribució Elèctrica, SA, i es publicaren anuncis en el Diari Oficial de la Generalitat Valenciana amb data 26 de juliol de 2001, en el Butlletí Oficial de la Província d'Alacant amb data 14 de juliol de 2001 i en el diari Informació amb data 5 de juliol de 2001.
  
Durant el període d'informació pública hi van presentar al·legacions: la senyora Mª. Ángeles Llorens Rovira, va manifestar ser propietària de les finques A-XI-30 i de l'A-XI-25, si bé esta última apareixia en la relació de béns i drets publicada a nom d'hereus de Juan Llorens Sirvent i com que considera innecessari el pas de la línia per les seues dues finques, va sol·licitar que es modificara el traçat fent-lo circular a través del futur polígon industrial de Xixona, per al proveïment i benefici dels propietaris del qual servirà la línia elèctrica; el senyor Dimas Molina Candela, propietari de la finca A-XI-19, va sol·licitar que es desplaçara la línia cap a l'oest sobre la parcel·la 22 propietat de l'Ajuntament de Xixona per a minimitzar l'impacte de la línia en les finques de la seua propietat; el senyor José María Chorro García, va manifestar ser propietari de la finca A-XI-4 i va sol·licitar que es modificara la titularitat de la finca que apareix en la relació de béns i drets publicada a nom del senyor Antonio Mira Ibáñez i que es variara el traçat de la línia elèctrica cap a l'est sobre la parcel·la 9.008, corresponent a la carrerada de la Conselleria de Medi Ambient; la senyora María i la senyora Ángeles Armengol Verdú, propietàries de les finques A-XI-26 i A-XI-28 respectivament, van sol·licitar que es desplaçara la línia elèctrica cap al sud de les finques de la seua propietat de manera que la línia circulara pel límit sud d'estes apegada al camí; el senyor J.A. Carlos Sirvent Verdú, propietari de la finca A-XI-20, va sol·licitar que es desplaçara la línia cap a l'oest de la seua finca de forma que circulara per la parcel·la 22 de l'Ajuntament de Xixona per a minimitzar l'impacte en l'inca de la seua propietat; el senyor J.A. Cabrera Candela, propietari de la finca A-XI-21, va sol·licitar que la línia es modificara fent-la circular sobre el límit de les parcel·les 39 i 40 a fi de minimitzar l'impacte de la línia en la parcel·la de la seua propietat; el senyor Antonio Pico Francés, va manifestar ser copropietari de la finca A-XI- 32 juntament amb el senyor Virgili, la senyora Mercedes i la senyora Pilar Picó Sirvent i que el suport de la línia elèctrica s'ubica dins d'una instal·lació de reg per goteig en la qual hi ha una plantació de pins blancs, i sol·licitava que es modifique la ubicació del suport, d'acord amb el pla aportat juntament amb el seu escrit.
  
Les al·legacions van ser contestades per l'entitat beneficiària que posa de manifest el següent: respecte a l'afectada senyora Mª. Ángeles Llorens Rovira, Iberdrola Distribució Elèctrica va manifestar que procedia a esmenar la titularitat de la finca A-X-25 en el sentit indicat per l'al·legadora sense perjudici que en l'alçament de l'acta prèvia a l'ocupació aportara la documentació acreditativa de la finca que reivindica i que no és cert que la línia del projecte proveirà el futur polígon ni que, per tant, els seus propietaris seran els beneficiaris de la línia, sinó que el projecte s'ha dissenyat per a proveir el polígon industrial l'Espartal, que no té res a veure amb el que assenyala l'al·legadora; en contestació a les al·legacions del senyor Dimas Molina Candela, Iberdrola Distribució Elèctrica va manifestar que s'accepta la modificació proposada per ell de forma que la línia circule per la parcel·la 22 del polígon 13 de l'Ajuntament de Xixona, el qual no es va oposar a l'aprovació de la indicada variant; en contestació a les al·legacions del senyor José María Chorro García, Iberdrola Distribució Elèctrica va manifestar que procedia a esmenar en l'expedient la titularitat de la finca A-XI-4 en el sentit indicat per l'al·legador sense perjudici que en l'alçament de l'acta prèvia a l'ocupació aportara la documentació acreditativa de la finca que reivindica i que no és possible acceptar la modificació del traçat perquè implicaria traslladar l'afecció a altres finques limítrofs, que amb el mateix dret que l'al·legador podrien sol·licitar que el projecte circulara pel seu traçat inicial. A més a més, la servitud no afecta l'accés a la finca ni hi impedix que en continue amb l'ús agrícola; en contestació a les al·legacions de la senyora María i la Sra Ángeles Armengol Verdú, Iberdrola Distribució Elèctrica va manifestar, respecte a la realitzada per la senyora María, que es desestimava la modificació sol·licitada perquè el traçat del projecte ja circula pel límit sud de la finca pròxim al camí i respecta la distància reglamentària amb el camí; i respecte a la realitzada per la senyora Ángeles, que no és possible acceptar la modificació sol·licitada ja que es passaria per damunt d'una construcció en ruïnes i s'afectaria una nova finca, que amb el mateix dret que l'al·legadora podria sol·licitar que el traçat no es modificara; en contestació a les al·legacions del senyor J.A. Carlos Sirvent Verdú, Iberdrola Distribució Elèctrica va manifestar que acceptava la modificació proposada de forma que la línia circule per la parcel·la 22 del polígon 13 de l'Ajuntament de Xixona, el qual no es va oposar a l'aprovació de la indicada variant; en contestació a les al·legacions del senyor J.A. Cabrera Candela, Iberdrola Distribució Elèctrica va manifestar que acceptava la modificació sol·licitada de forma que el traçat circule el més pròxim possible al límit entre les parcel·les 39 i 40, però circulant íntegrament per la parcel·la de l'al·legador per a no afectar cap tercer alié al projecte; en contestació a les al·legacions del senyor Antonio Pico Francés, Iberdrola Distribució Elèctrica va manifestar que procedia a esmenar la titularitat de la finca A-XI- 32 en el sentit assenyalat per l'al·legador, sense perjudici que en l'alçament de l'acta prèvia a l'ocupació aporte la titularitat acreditativa de la propietat de la finca que reivindica, i que no es pot estimar la modificació sol·licitada perquè variaria considerablement l'afecció en les finques limítrofs.
  
Amb data 11 d'octubre de 2002, la directora general de Planificació i Gestió del Medi de la Conselleria de Medi Ambient de la Generalitat Valenciana va dictar estimació acceptable, a efectes mediambientals, l'indicat projecte, sempre que es complisquen les mesures correctores proposades en el projecte i es complisquen determinades condicions.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinades per mutu acord o per mitjà del corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat pel Real Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica, i en els articles 53 i 54 de la Llei 54/1997, de 27 de novembre (BOE de 28 de novembre de 1997), este Servei Territorial d'Indústria Energia ha resolt aprovar el projecte d'execució i autoritzar a Iberdrola Distribució Elèctrica, SA la instal·lació de la línia aèria de mitjana tensió a 20 kV D/Cº, des de la ET Xixona a l'àrea industrial l'Espartal, al terme municipal de Xixona, al mateix temps, la seua utilitat pública, en concret, i s'establixen, en tot cas, les següents prescripcions:
  
Primera
  
En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que quedaran especificats en les següents dades bàsiques: la longitud total de la línia aèria serà de 4.906 ml, amb un valor mitjà de 140 m. Té el seu origen en la ET Xixona i el final en el suport núm. 35 de la línia que es projecta..
  
Quarta
  
S'hauran de complir les condicions imposades en l'estimació d'impacte ambiental realitzada per la Direcció General de Planificació i Gestió del Medi de la Conselleria de Medi Ambient de la Generalitat Valenciana; així com les mesures correctores proposades en el projecte.
  
Cinquena
  
Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Sisena
  
Iberdrola Distribució Elèctrica, SA, donarà compte de l'acabament de les instal·lacions a este Servei Territorial per al seu reconeixement definitiu i l'alçament de l'acta de posada en servei de les instal·lacions; sense este requisit no hi podran entrar en funcionament.
  
Setena
  
L'administració es reserva el dret a deixar sense efecte esta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
Contra la present resolució, que no posa fi a la via administrativa, és possible un recurs d'alçada davant de la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana (c/ Colom, núm. 32, 46669 València), en el termini d'un mes a partir del dia de la seua publicació en el Diari Oficial de la Generalitat Valenciana, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).